gentaiscool/nusaparagraph_topic huggingface dataset:
Waktu taon 2018 ane bareng adek jalan-jalan ke bali, kite waktu ntu pergi 3 hari 2 malem, kite jalan jalan ke bali dalam rangka liburan, kite tinggal di bogor, waktu itu ane bareng ade ane berangkat ke bandara pagi-pagi lantaran rumah ane jauh banget jaraknye kebandara soekarno hatta, pesawat nyang ane naikin jadwal terbangnye jam 11 siang, kite naik batik air kelas ekonomi, dipesawat kite dapet makan kalo diistilah penerbangan ntu (meal on board), ade 2 pilihan menu. nasi ayam dan nasi daging sapi, penerbangan jakarte ke bali makan waktu 2 jam, sampe di bali kite langsung cari mobil sewaan nyang bakal kite pake buat jalan-jalan selame dikota dewata eni.

Topic: leisures
Semua jenis olahraga tuh sebenernya ringan, cuma kalo kite punya keinginan buat olahraga. Cuma kalo dalem hati udeh kaga mau ya susah, mau tibang jalan aja bilangnye males gerak. Tapi emang bener ye, kadang-kadang orang-orang Indonesia tuh bener-bener keterlaluan, jarak deket aja maunya naek kendaraan. Padahal kan jalan kaki olaharaga nyang paling gampang, trus sehat juga buat diri kite. Padahal negara maju tuh orang-orang pada demen ama jalan trus jaraknye juga kaga deket. Mereka baru naek kendaraan kalo emang jaraknye udeh kaga kejandak. Maka dari itu, mereka tuh macetnye laga separah kite karna orang-orangnye pada males jalan. Padahal, dengan jalan kaki kan kite juga bisa ngurangin polusi trus dampak baenya buat kite-kite juga.

Topic: sports
Zaman sekarang kite percuma punya tipi bagus-bagus. Soalnye kalo kite kaga make tv kabel ya mau ga mau kite punya set up box, karna mulai akhir tahun 2022 kemaren udeh kaga ada tuh nyang make antena luar. Sekarang karna aye kaga pake tv kabel cm pake wifi ya ada tipi ngejedog bae tuh ditembok. Abisan kan mau beli juga harganye lumanyan kan jadi mending di entar-entarin dulu. Cuma aye ngerinya rusak doang sih karna udeh ada 2 bulan mah kaga dinyalain. Yang namanye udeh ketentuan mah mao kaga mao kite ikutin ya karna mau gimana lagi udeh kaga ada solusinya.

Topic: technology
Cahaya matahari yang bersinar kuning keemasan di pagi hari pelaksanaan upacara keagamaan Hari Raya Idul Adha. Pas paginye upacara keagamaan Hari Raya Idul Adha, orang Islam pade kudu salat eid. Aye salat eid di lapangan yang di sekitarnye banyak pohon-pohon ijo dan kite salatnye di atas rumput sintetis. Pemandangan salat eid bener-bener indah, langit pagi yang biru, gumpalan awan putih, pohon-pohon ijo, dan rumput sintetis yang bersih. Belom lagi entu lapangan ijo dipenuhin orang-orang salat eid yang pake mukena warna-warni, pemandangannye jadi bagus. Abis salat eid, ade kerumuman orang yang ke lapangan masjid atau lapangan laennye buat sekedar nonton atau ikut pelaksanaan nyembelih hewan kurban. Nah kalo aye sih pulang ke rumah dan rumah udeh banyak makanan layaknye lebaran Idul Adha. Ade sayur ketupat, ketupat, daging bakar, rendang, semur, dan laennye yang didominasi olahan daging. Selesai ngebadog, aye biasanye pergi ke rumah nenek-kakeknye aye bareng enyak-babehnye aye. Nah entu die deskripsi macem-macem kegiatan laennye pas hari upacara keagaman Hari Raya Idul Adha berdasarkan pengalamannye aye!

Topic: religion
Êntong Gêndut adalah sêorang pêjuang Bêtawi dari daèrah Condèt. Dimulè dari bêrlakunya pêraturan baru têntang tanèh pêrtikêlir padè 1912. Pêraturan êni dijalanin sêwênang-wênang. Parè pêtani kêcit nyang kagak mampu bayar pajak dihukum bêrat. Padè 1913, kagak kurang dari 2.000 orang pêtani diajuin kê pêngadilan di Mr. Cornelis karna lalai ngêbayar duit sèwa tanèh amè pêkarangan. Padè 1916, sêorang tuan tanèh bêrnamè Lady Lollinson lagi ngadèin pèsta Tari Topèng. Padè 5 April 1916, sêkitar jêm 11 malêm, Êntong Gêndut bêsêrtè tokoh Condèt amè 300 orang pêngikutnyè datêng ngêbubarin acara ntu. Pêrbuatan Êntong Gêndut ngêjè amarèh marsosè Bêlanda. Diè jugè dianggap ngêbangkang. Tuan tanèh kagak têrimè. Akhirnyè, polisi nyaba kê rumah Êntong Gêndut. Pêrtêmpuran pun kêjadi. Entong Gêndut kêtèmbak Bêlandè, têrus gugur.

Topic: culture & heritage
Sholat merupakannye ajaran agama Islam yang udeh harus banget diajakarkannye ke anak-anak dari bocah. Kalo dari bocah ntu bocah udeh pade diajarin sholat, dan kitenye sebagai orang tua nyontohin InsyaAllah akhirnye jadi kebiasaannye si anak. Jadi si bocah kaga susah lagi kalo kite suruh sholat. Sholat udeh jadi hal kebutuhan bukan lagi kewajiban, jadi kaga kepaksa kalo ngelakuinnye. Di sebut seperti kebutuhan karena kite jadinye kaya ada yang kurang kalo kaga ngerjain ntu ibadah sholat. Islam emang ngajarin kite banyak cara buat mendapatkannye ketenangan jiwa dalam idup kite. Sholat membuat kite jadinye, tenang, sabar dalam menjalanin kehidupan di dunia ini.  

Topic: religion
Elu pernah liat alat teknologi terkini, salah satunye laptop? Menurut elu, bentuknye laptop ape aje? Kalo dari pengalaman laptop yang aye punya atau yang temen-temen aye punya, laptop entu bentuknye persegi panjang. Jadi kayak dua persegi panjang yang nyatu gitu. Tapi kalo punya aye pas SMP, bentuknye segi empat! Agak unik emang. Dan alat teknologi terkini pada masanye entu, awet bener, tahan banting! Warna laptop segi empat entu biru-item. Nah kalo laptop empoknye aye, yang sempet aye pake, bentuknye persegi panjang dan warnanye item elegan gitu deh. Nah kalo alat teknologi terkini yang aye punya saat ini warnanye dark silver dan bentuknye persegi panjang. Kalo laptopnye empok aye kayak item dan ade ukiran-ukiran kayu gitu. Kanh kalo aye lebih ke dark silver glossy. Entu die deskripsi desain luar dari alat teknologi terkini yang pernah aye punya.

Topic: technology
Setu Babakan merupakan nama sebuah danau cantik dengan ukurannye yang cukup luas yang ada di Jagakarsa, Jakarta Selatan, lebih tepatnye di kampung Betawi. Karena di dalem ntu komplek setu babakan bejibun rumah-rumah betawi yang dilindungin dijadiin cagar budaya. Di setu babakan selain danaunye buat tempat orang pade santai-santai atau naik mainan air, di ntu tempat ada museumnye tentany sejarah betawi. Disono juga ada hamparan taman yang ijo bikin mata seger. Sehingga, saat mengunjungi ntu tempat, anda bukan hanya menikmati keindahan danau dengan menyusurinye menggunakan perahu angsa, namun juga bisa mengenal berbagai budaya asli Betawi yang unik dan menarik. Berbagai kuliner khas Betawi seperti kerak telor, selendang mayang, bir pletok, dan lainnye pun juga tersedia di ntu tempat. Jadi selain mata girang liat pemandangan, perut juga girang karena kita bisa ngegaresin ganyeman khas betawi dengan harganye yang masih ramah di kantong.

Topic: leisures
Jualan perlengkapan buat binatang piaraan juga katenye sih termasuk jualanan yang laku. Soalnye, ade yang bilang katenye sih ade keliatan peningkatan pade hal jumlah binatang piaraan. Nah hal entu juga katenye bisa berdampak ke beragam kebutuhannye. Hal entu lah yang bisa elu manfaatin buat ide jualan online. Buat jual perlengkapan binatang piaraan, elu bisa cari tau dulu binatang mane yang bakalan jadi target utamanye. Beberape binatang piaraan yang perlengkapannye laku bener entu misalnye anjng, kucing, hamster, ikan, hamster sampe kelinci. Kagak cuma badogannye, elu juga bisa jual beragam keperluan binatang piaraan laennye kayak maenannye, tempat minum, keranjang, tempat tidur, dan laennye.

Topic: business
Olaharaga nyang paling murah meriah ntu lari, apelagi buat gw nyang punya berat badan rada kebanyakan, lari ude paling bener buat ngelatih tulang biar ga cepet keropos, soalnye lari ntu manfaatnya banyak banget, mulai ngelatih kekuatan otot kite, lari juge bisa nguatin kondisi jantung kite, nah bonusnye lari ntu buat ngbuang racun didalem badan kite, kalo racunnye ude kebuang pastinye lemak bakal kebuang pelan-pelan, kalo kalori udh kebuang dikit-dikit faedahnye berat badan kite bakal susut juga. nah makenye kite nyang masih sehat atawa waras kudu bener-bener ngejaga kesehatan kite dah, banyakin olahraga, apelagi ade olahraga nyang murah meriah, ga mesti kuru pake modal, kalo kite sehat kan kite juga nyang bakal ngerasain faedahnye

Topic: leisures
Kebeneran tuh codet murah langsung meleleh, kalo kite pake sehari-hari pan ngeri juga tuh kalo tau. Untungnya aye gunainnya tuh codet nyang buatnye dari bahan kayu. Bahan dari kayu emang punya keuntungan sih, kaya kaga tajem kalo dipake, kaga berat kalo dipegang, trus dipakenye juga enak diliatnye. Kalo pakenye bener mungkin kaga kejadian kaya aye ya nyang kebelah jadi dua, soalnya kokoh kalo dipake. Terus ade lagi nih keuntunganye, kalo kite pake codet nyang bahannya kayu tuh kaga bakal ngerusak panci ato penggorengan nyang kita pake. Enaknye lagi nih, kalo pake codet kayu tuh kaga bisa kerasa panas karna bahan kayu kan kaga nganterin panas jadi kaga perlu tuh pegang codetnye pake lap.

Topic: food & beverages
Masjid  Ramlie Mustofa êni sering disandingin sêbagè miniatur Taj Mahal nyang adè di India. Dari arsitèkturnyè, masjid êni sêakan-akan maduin êmpat budayè, yakni Arab, Cina, India, amè Nusantara. Bêgono masup kê arèa masjid, jamaah bakal disambut amè tulisan kaligrapi ayat-ayat Al-Qur’an padè saban bagian dêpan tèmbok masjid. Kaligrapi ntu dilêngkêpin têrjêmahan bahasè Indonèsia amè bahasè Mandarin. Adè jugè bêbêrapè pilar tinggi di bagian dalêm masjid amè kacè dêngan aksèn kaligrapi padè bagian kubah nyang nambèh kêindahan sêkaligus kêmêgahan Masjid Ramlie Musofa. Buat nyang pênasaran pèngèn bêribadèh di masjid êni, bêrikut alamatnyè, Jalan Danau Sunter Selatan Blok I/10 Nomor 12C–14A, Jakarta Utara. Nyok, kê mari.

Topic: religion
Seiring berkembangnye zaman, jenis profesi atau pekerjaan semakin bervariasi, dan beragam. Namun, kerja kantoran masih menjadi salah satu yang paling santer diminati, dan dianggap ideal oleh bejibun orang. Kerja kantoran umumnye didefinisikan sebagai pekerjaan yang bersifat administratif, manajerial, dan profesional yang dilakukan di sebuah perusahaan atau kantor. Bidang pekerjaannye berkaitan dengan manajemen bisnis, akuntansi keuangan, hingga pemasaran. Namun, sejalan dengan era industri 4.0, pekerja kreatif dan IT pun bejibun menjadi bagian dari pekerja kantoran guna memenuhi kebutuhan teknologi informasi. Terlepas dari pandangan secara general, ada bejibun hal yang bisa kite ketahui lebih dalam tentang kerja kantoran. Mulai dari kelebihan dan kekurangan, hingga tipe pekerja yang paling sering ditemui.

Topic: business
Elu lagi mau liburan? Lagi nyari destinasi liburan tempat wisata alam? Elu tau Nusa Penida? Nah Nusa Penida entu salah satu pulau di Indonesia yang punye wisata tempat alam dengan pemandangan yang cakep bener. Ade banyak pantai cakep di entu pulau yang adenye entu di sebelah tenggara Bali. Nah Diamond Beach entu termasuk salah satu yang ade pemandangan alam paling indah. Lokasinye entu kurang-lebih 45 menit dengan kendaraan dari pelabuhan Banjar Nyuh, ya entu pintu masuk dan keluar pulau enih. Diamond Beach paling pas dikunjungin pas pagi hari. Soalnye entu tempat wisata alam bakaln tutup di pukul 18.00 WITA. Selaen bisa menikmati keindahan entu tempat wisata alam, aelu juga bisa dapet banyak tempat foto yang bagus, mulai dari di tangga sebelom pantai sampe di pinggir pantainye.

Topic: leisures
Kalo ngomongin pesawat terbang sekarangan eni ude jadi salah satu transportasi nyang banyak digunain kalo kite butuhin waktu nyang bentaran buat kite nempuh jarak tertentu. Caranye kite check in di bandara juge dibutuhin ame orang-orang nyang belom pernah ngerasain atawa punye pengalaman naekin transportasi eni, ame nyang selalu rapi ngejajar di bandara. Kali eni kite bakal bahas caranye check in di bandara sebelom naek pesawat nyang  kudu atawa wajib kite tau ame pemula, salah satunye nyang mesti diperdiapin, kite mesti dateng lebih dulu dari jam keberangkatan nyang keliatan atawa kecetak di tiket kite, terusannye jangan sampe lupa buat nyiapin berkas nyang penting sebelom check in kayak KTP, Paspor ame  tentu aje tiketnye, ade lagi ngedaftarin barang kite di bagasi ame kudu tau dimane tempat duduk kite, jangan juge kelupaan nomor penerbangannye, ame kudu ingetin huruf gerbang keberangkatan  kite, soalnye ngaruh ame dimane kite kudu nunggu.

Topic: leisures
Êlu bakal ngêrasè aman kalo punyè danè darurat karna bisè ngêbiayèin kêbutuhan wayah ngêdêsêk. Jadi, êlu kagak pêrlu ngêgunèin danè kêbutuhan sêari-ari atau inpèstasi. Ngumpulin danè darurat, têrlêbih di têngèh masa pandêmi Covid-19 nyang nyêbabin kondisi pêrèkonomian mênurun èmang pênuh tantangan. Olèh karna ntu, lakuinlah sêcarè pêrlahan, sêdikit dêmi sêdikit, amè konsistèn. Wayah kondisi kêuangan udèh ngêbaèk, mangkè tingkatin nominal nyang disisihin pêranti danè darurat saban bulannyè ampè nominal targèt danè darurat kêcapèi. Lakuin èpisiènsi padè anggaran bêlanjè, kurangin, amè èlminasi pêngêluaran nyang kagak têrmasup katêgori pênting. Mêski bêgono, têtêp sisihin pênghasilan pêranti ngêbantu sêsamè nyang ngêbutuhin. Têrus, kalo bêlanjè pilihlah produk hasil UMKM pêranti ngêbantu pêrgêrakan rodè pêrèkonomian nêgarè.

Topic: slice of life
Elu bisa olahraga bersepeda? Atau bahkan elu suka olahraga bersepeda? Nah elu tau kagak, kalo olahraga bersepeda entu banyak bener manfaatnye? Selaen bersepeda entu gampang dilakuin dan bisa buat transportasi ataupun refreshing, manfaatnye olahraga bersepeda entu macem-macem bener. Macem-macem manfaat dari olahraga bersepeda entu adalah buat jaga kesehatan jantung dan pembuluh darah, jaga kesehatan otot dan sendi, bisa buat jaga berat badan, nurunin tingkat stres, nurunin risiko diabetes dan bahkan kanker, serta laennye. Jadi olahraga bersepeda entu kagak cuma sekedar refreshing doang, tapi jenis olahraga satu entu juga punya banyak manfaat laennye buat kesehatan fisik dan mental. Gimane, menarik bener kan olahraga bersepeda?

Topic: sports
Olahraga laen yang punya faedah banyak ini ada senam. Olahraga ini masuknya ke olahraga yang nyenengin, gara-gara dikerjainnya rame-rame ama biasanya pake musik. Jadi, gerakan yang kita kerjain itu ngikutin irama musiknya. Ngerjain senam ini, kita dapetin senengnya ama dapetin faedah laennya. Percis kayak olahraga yang sebelomnya kita omongin, senam ini ngefek banget buat ngilangin setres. Kayak yang udah diomongin di awal juga, senam ini olahraga yang nyenengin. Rasa seneng yang muncul ini ngikis rasa setres atawa sedih yang ada. Selaen nyenengin ama ngilangin setres, senam bikin tulang semangkin kuat. Selaen itu, senam juga ngefek ke napas yang jadi lebih baek. Nah, yang paling penting, senam ngurangin resiko kena penyakit-penyakit yang parah atawa kronis.

Topic: sports
Sumatra Utara atau Medan, menjadi provinsi yang dihuni berbagai etnis. Batak menjadi salah satu etnis mayoritas di Provinsi Sumatra Utara. Sampe terkadang, jika pergi ke tanah Jawa, bejibun yang mengira orang yang datang dari Sumut adalah Batak. Peradaban Batak, telah banyak mewariskannye berbagai tradisi. Tentunye, seluruh tradisi ntu berkaitan dengan kehidupan. Gondang  Naposo adalah tradisi mencari jodoh dalam adat Batak. Pesertanye adalah para muda-mudi. Dulunye, jika di dalam kampung tertentu ada yang lama mendapatkannye jodoh, disepakatilah untuk menggelar Gondang Naposo. Nantinye, para muda-mudi kampung lain datang untuk melihat calon kekasihnye. Sebelum pandemik COVID-19, Gondang Naposo merupakan festival rutin digelar di Samosir. Menjadi salah satu acara unggulan dalam Festival Horas Samosir Fiesta. Para muda-mudi beradu koreografi untuk menjadi pemenang. Festival Gondang Naposo biasanye digelar saat bulan purnama setelah upacara Mangsae Taon yang biasanye dilaksanakan setelah panen raya. Mangsae Taon merupakan sebuah hari raya bagi masyarakat Batak tempo dulu. Di beberapa daerah, ada yang menyebutnye Pesta Bius, Pasahat Horbo Bius, Patasumangot, atau yang lainnye.

Topic: culture & heritage
Asparagus tergolong masih jarang dikonsumsi, bahkan terdengar asing bagi sebagian masyarakat Indonesia. Padahal, manfaatnye asparagus untuk kesehatan ntu tubuh tidak kalah hebat dengan jenis sayuran lainnya. Asparagus memiliki bentuk menyerupai batang bambu dan berukuran kecil. Sayuran berwarna hijau dan putih ntu dapat diganyem secara langsung maupun diolah dengan cara ditumis, direbus, atau dipanggang. Asparagus juga dapat dijadikan sebagai bahan campuran sup dan salad. Asparagus dikenal sebagai salah satu jenis sayuran yang kaya akan nutrisi, seperti serat, protein, karbohidrat, kalsium, zat besi, kalium, fosfor, zinc, selenium, dan folat. Tak hanya beragam nutrisi di atas, asparagus juga mengandung vitamin A, vitamin B, vitamin C, vitamin D, vitamin E, vitamin K, serta antioksidan, seperti flavonoid, glutathione, kolin, dan polifenol. Makanye ntu karena bejibunnye ntu sayur baenye kite harus rajin mulai sekarang konsumsi ntu sayur soalnye manfaatnye bejibun mulai buat kesehatan, buat ibu hamil, jaga berat badan, dan lainnye.

Topic: food & beverages
Elu udeh pernah nyobain naek transportasi umum MRT? Atau baru mau nyoba naek entu transportasi umum? Udeh tau cara buat naeknye belom? Nah caranye entu, pas sampe di stasiun MRT, elu kudu ke loket buat beli tiket naek MRT. Abis dapet tiketnye, lanjut jalan ke tempat tap-in kartu tiket. Abis nge-tap, masuk dan pergi ke peron tempat tunggu MRT yang dituju. Pas sampe, elu tinggal nunggu MRT di peron. Terus pas MRT-nye sampe, elu naek dan bisa duduk kalo emang ade tempat dan orang-orang yang kudu diprioritasin udeh dapet tempat semua. Terus pas sampe di tempat tujuan, penumpang ely turun, terus tap-out tiket kartunye deh. Nah entu die cara naek transportasi umum MRT. Jangan lupa cari tau lebih lanjut pas mau naek MRT ye!

Topic: slice of life
Ini kerusuhan pertandingan terakhir yang paling bikin ngenes. Taun lalu, 2022, ada kejadian yang kagak bisa dilupain ama orang Indonesia, peristiwa Kanjuruhan. Waktu itu, di Stadion Kanjuruhan, Malang, tim Arema FC ama Persebaya lagi tampil di situ. Tim Arema FC kalah dari Persebaya. Abis itu, pemaen Arema FC minta maaf, soalnya kalah di kandang sendiri. Abis itu, sekitar 12 menitan dari tanda pertandingan selesai, para pendukung Arema FC turun ke lapangan, niatnya pengen ngasih semanget ke pemaen-pemaen Arema FC. Sayangnya, polisi di situ salah paham, ngiranya pendukung itu mau rusuh. Polisi langsung nembakin gas aer mata ke penonton. Ngeliat polisi nembakin gas aer mata gitu, penonton jadi pada gedek, langsung brutal ke polisi. Terus, polisi nambah nembakin gas aer mata ke arah tribun. Orang-orang pada panik, lari-larian berebut keluar. Pintu keluar banyak yang tutup, jadinya banyak orang yang masih kejebak di dalem kagak bisa napas. Akhirnya, ada 132 orang mati kena gas aer mata ama desek-desekan. Banyak yang luka juga. Semoga dari kejadian ini bisa jadi pelajaran buat semuanya.

Topic: sports
Elu tau kan ye, kalo Indonesia entu beken bener sama wilayahnye yang luas dan aneka hayatinye yang beragam? Nah pastinye karena wilayah yang luas, akhirnye lahirlah keberagaman budaya juga, dari Sabang sampe Merauke. Bisa dikate tiap daerah di Indonesia entu ade kebudayaan yang berbeda. Bahkan, di tiap-tiap daerahnye pun juga ade aneka karakteristik, kepercayaan, dan kebiasaan budaya yang beraneka ragam. Beberape budaya yang ade di Indonesia entu misalnye upacara adat, kesenian tari, seni bela diri, dan kesenian musik. Abis entu, kalo contoh dari upacara adat di Indonesia salah satunye adalah Ngaben di Bali. Nah Ngaben di Bale entu salah satu upacara adat di Bali yang paling beken. Entu upacara adat diadain dan dianggep sebagai penghormatan ke orang yang udeh meninggal. Cara pelaksanaan upacara adat Ngaben entu diawalin sama ngebakar jenazah dan melarung abunye ke laut. Entu proses tujuannye buat nyuciin roh biar bisa kembali ke Sangn Pencipta.

Topic: culture & heritage
Menu ganyeman sejuta umat, yang bisa digares kapan aje, pagi siang sore malem jadi. Apelagi kalo bukan nasi goreng, ntu ganyeman bener-bener gampang dah dibuatnye, dan ajib aje gitu bisa dimakannye kapan aje ga harus nunggu waktu yang pas buat nyantapnye. Salah satu nasi goreng yang dibuatnye bener-bener segampang itu, namanye nasi goreng putih/nasi goreng mentega. Bahan-bahanye gampang banget dah, cuma siapin aje nasi, bawang putih, margarin, garam, gula, penyedap, lada, dan telor, udeh ntu doang bahan-bahanye. Pertama kite nyalain dah ntu kompor, terus siapi deh wajannye, tuang deh ntu margarin ke wajan, tunggu ampe panas masukkin irisin bawang putih, dioseng oseng dah, udeh layu wangi, masukkin dah telor orak-arik, udeh matengan masukkin nasinye aduk-aduk ampe rata, masukkin deh lada, garem, gula, dan penyedap, aduk-aduk ampe rata. Kalo mau makin tambah nikmat ntu ganyeman, boleh dah tambahin irisan daun bawang, dan cabe, etdahh dijamin ajib bet ajib, yang ngegares pade gamau berenti saking enaknye ntu ganyeman nasi goreng.

Topic: food & beverages
Tari Panji Semirang adalah tari yang berasal dari Bali dan diciptakan pada tahun 1942. Pencipta tari Panji Semirang adalah seorang seniman yang berasal dari Bali juga. Seniman tersebut bernama, I Nyoman Kaler. Ketika menciptakannye ntu tari Panji Semirang, I Nyoman Kaler terinspirasi berdasarkan ceritanye mengenai petualangan dari seorang putri bernama Putri Galuh Candrakirana. Petualangannye Putri Galuh Candrakirana adalah bentuk dari petualangannye ketika ia menyamar sebagai seorang laki-laki, dalam penyamaran tersebut Putri Galuh Candrakirana menggunakan Raden Panji usai ia ditinggalkan oleh suaminye karena suaminya telah meninggal dunia. Berdasarkan kisah dari petualangan Putri Galuh Candrakirana tersebut, I Nyoman Kaler pun menciptakan tari Panji Semirang yang memiliki kekhasan berupa hadirnye seorang penari wanita yang menggunakan riasan seperti seorang laki-laki dan menari dengan ekspresi khas, ya ntu tersenyum dan membelalakan matanye atau melotot.

Topic: culture & heritage
Duit kalo udeh dipegang mao berapa aja pasti bakalan abis, mending kite pos-posin dah tuh kemana aja larinye. Nyang utama pasti buat makan, karna kan makan keperluan utama nyang kaga bisa ditunda. Trus buat kebutuhan idup laen kaya listrik ama kebutuhan rumah laen dah. Kalo kebutuhan nyang utama udeh kelar sisanye jangan langsung diabisin, disisihin buat nabung buat beli sesuatu. Dari pada ngutang mending kalo beli apa-apa mah nabung dulu, kalo kredit kan bunganye bisa kite pake buat nyang laen. Ada lagi tuh kite kudu nyimpen buat dana darurat, jadi kalo ada apa-apa kite kaga kelimpungan tuh kaga ada simpenan sama sekali.

Topic: slice of life
Kalo kite ada di lokasi nyang sekiranye rawan ama banjir, kite harus kudu nyiapin dah lantai 2 buat kite taro barang-barang biar kaga kena banjir. Nah, di lantai 2 ntu juga bisa kite gunain buat dijadiin tempat kite tidur. Barang-barang nyang sekiranye bakalan rusak kalo kena aer meding di taro di tempat nyang lebih tinggi dah. Trus juga harus siap tuh perahu karet, karna kite gatau ampe seberapa aer banjir dateng, kalo ujan kaga abis-abis ya banjir trus-trusan naek. Kalo udeh kaya gitu kan mao kaga mao kite ngungsi. Bahaya kalo kite tetep milih bertahan di rumah, bisa-bisa kite kelelep karna aer nyang makin naek.

Topic: slice of life
Pramugari ntu kerjaan nyang paling gede resikonye soalnye profesi eni nyang kalo ade kesalahan dikit pasti nyawa tarohannye, nah ade nih minuman nyang pramugari sebel kalo ade penumpang nyang minta, ape tuh? minuman bersoda, kenape, lantaran tekanan udare di atas langit lebih tipis jadi bkin buih soda nyang keluar akan berkali-kali lipat lebih banyak, jadi pramugari kadang suka kelimpungan misal banyak penumpang nyang minta ke pramugari ntu, kalo ditolak permitaannye kaga mungkin, kalo diterime juge ribet ngerjain pesanannye jadi tapi seribet-ribetnye nglayanin penumpang nyang minta minuman soda pastinye selalu dilayanin, apelagi pramugari salah satu pegawean bidang jasa atawa layanan, ude pasti bakal ngecewain pelanggannye

Topic: food & beverages
Salèh atu dayè tarik wisatè nyang cukup banyak dikêmbangin adalah wisatè rèligi. Wisatè rèligi dimaknèin sêbagè kêgiatan wisatè kê têmpat nyang punyè maknè khusus, misalnyè masjid. Budayè ngêjadiin masjid sêbagè pusat kêgiatan Islam nyang têrus bêlanjut. Karna sêiring bêjalannyè pêrkêmbangan èlmu pêngêtahuan amè tèknologi, masjid jugè dibênah jadi multipungsi. Sêlaèn diliat dari aspèk kêindahannyè, masjid sêbagè têmpat wisatè rèligi bisè dikunjungin bêdasarkan sêjarèhnyè. Masjid nyang bêsêjarèh amè banyak dikunjungin sêbagè pusat wisatè rèligi adalah Masjid Raya Baiturrahman (Acèh), Masjid Raya Mèdan (Sumatra Utara), Masjid Raya Ganting (Sumatra Barat), Masjid Istiqlal (DKI Jakarta), Masjid Agung Bantên (Bantên), Masjid Agung Cirêbon (Jawa Barat), Masjid Mênara Kudus (Jawa Timur), Masjid Agung Dêmak (Jawa Têngah), Masjid Sunan Ampèl (Jawa Timur), amè Masjid Kotagêdé (Yogyakarta).

Topic: religion
Di Bangladesh, India, dan Pakistan, malam sebelum Idulfitri disebut Chand Raat, atau malam bulan. Orang-orang mengunjungi berbagai bazar dan mal untuk berbelanja, dengan keluarga dan anak-anak mereka. Para perempuan, terutama yang muda, sering kali satu sama lain mengecat tangan mereka dengan bahan tradisional henna dan serta memakai rantai yang warna-warni. Cara yang paling populer di Asia Selatan selama perayaan Idulfitri adalah dengan mengucapkan Eid Mubarak kepada yang lain. Anak-anak didorongDi pagi Idulfitri, setelah mandi dan bersih, setiap Muslim didorong untuk menggunakan pakaian baru, apabila mereka bisa mengusahakannya. Sebagai alternatif, mereka boleh menggunakan pakaian yang bersih, yang telah dicuci. Orang tua dan anak laki-laki pergi ke masjid atau lapangan terbuka, tradisi ini disebut Eidgah, salat Id,  untuk menyambut para orang tua. di dalam penyambutan ini, mereka juga berharap untuk memperoleh uang, yang disebut Eidi, dari para orang tua. 

Topic: religion
Dalam sebuah restoran yang utamanye diliat adalah dapurnye. Karena ye setiap resto kudu bersih dapurnye, soalnye kan ntu tempatnye aneka macem ganyeman diolah buat digares sama para pengunjung. Selain menciptakan suasana resto yang rapih, bersih, dan sehat. Tentunye dapur harus jadi fokus utamanye yang diperhatiin, agar terciptanye ganyeman yang enak, sehat, bersih, dan bergizi biar ncang ncing nyak babe pade nyaman dan girang ngegaresnye. Ngga cuman resto mahal aje yang dapurnye cakep, tapi yang sederhana juga harus punye dapur yang cakep tentunye, minimal bersih aje kaga usah harus mewah, barang barangnye canggih, yang penting kegunaannye ntu barang pade berfungsi dengan bae. 

Topic: food & beverages
Zaman dulu pan banyak tuh di tv nyang nanyangin cerita rakyat, aye seneng tuh dengernya. Nah nyang dulu aye suka tonton tuh cerita rakyat nyang judulnye Timun Mas. Cerita rakyat ini tuh asalnye dari Jawa Tengah, nah cerita ini tuh cukup unik karna ade bayi nyang bisa keluar dari timu raksasa. Nah, timunnya sendiri itu didapetin dari raksasa nyang denger doa nenek-nenek nyang pengen punya anak. Kaga pernah bosen aye nontonin, soalnye tontonan itu tuh nyang palig seru. Diputernya tuh 2 kali dalem sehari, pas siang ama abis magrib. Jadi kalo udeh 2 waktu itu tuh aye udeh ngejedog di depan tipi.

Topic: culture & heritage
Elu doyan seafood? Tau kagak, selaen enak, badogan satu entu juga banyak manfaatnye? Bahkan katanye seafood itu salah satu jenis badogan yang paling sehat di dunia karena banyak nutrisinye, kayak protein, vitamin D, dan asam lemak omega 3. Manfaat yang ade di seafood entu misalnye; banyak nutrisinye, nurunin resiko serangan jantung dan stroke, ngedukung perkembangan organ tubuh, dukung kesehatan otak, bantu cegah dan ngatasin depresi, banyak vitamin D, nurunin resiko penyakit autoimun, bantu cegah asma buat bocah, ngelindungin mata buat para lansia, dan bahkan bisa ningkatin kualitas tidur. Tuh kan, banyak bener manfaatnye! Bener-bener kagak rugi deh ngbadog seafood! Jadi, seafood entu kagak cuma enak aje, tapi banyak bener manfaatnye! Nyok dah ngebadog seafood, biar badan sehat, tapi pake cara yang enak!

Topic: food & beverages
Kite bakalan menyadarinye bagaimane cara memperlakukan diri sendiri maupun memperlakukan pasangan dengan baik. Perilaku, dan sikap seseorang menjadi hal penting untuk diperhatikannye dalam memilih pasangan. Tentu kite kagak mau, bukan, jika seseorang yang menjadi pasangan hidup kite ntu memiliki sikap, dan perilaku yang kasar, kagak peka, bahkan kagak mampu menghargai. Coba amati bagaimane cara die memperlakukan kite, responsnye ntu saat sedang berbincang atau berdiskusi, bahkan reaksi atau emosi yang ditunjukkannye. Dikutip dari laman Healthshots, cara memilih pasangan hidup ntu juga bisa dilihat dari hubungannye dengan keluarga dan teman-temannye.  Kite ntu bisa mencari tahu ketika sedang membahas tentang keluarga, dan temannye. Sebab, biasanye hubungan die dengan orang terdekatnye bisa menjadi cerminan bagaimane die memperlakukan kite kelak. Dari situ, kite bisa menyimpulkannye apakah dia orang yang tepat dan layak untuk dipertahankan atau tidak.

Topic: slice of life
Dalêm banyak budayè kuno, orang ngêrêsikin pakèan mêrèka dêngan numbuknyè di atas batu atau ngêgosoknyè makè pasir kasap amè ngumbah kotorannyè di sungèi. Bangsè Romawi nêmuin sabun kasap mirip alkali nyang ngandung abu amè lêmak dari hèwan korban. Padè jaman kolonial, carè ngumbah pakèan nyang paling umum adalah dêngan ngêrêbusnyè di dalêm panci atau kuali gêdé, têrus naronyè di atas papan datar amè nakolinnyè makè dayung nyang disêbut dolly. Papan kumbah logam nyang diasosiasiin banyak orang amè kêidupan pêrintis baru ditêmuin sêkitar 1833. Sêbêlonnyè, papan kumbah sêluruhnyè dikêjè dari kayu, têrmasup pêrmukèannyè nyang diukir amè bêgêrigi. Ampè pêrang sodarè, ngumbah sêring ngêjadi ritual komunal, têrutamè di têmpat-têmpat dekêt sungèi, matè aèr, amè têmpat-têmpat pêngumbahan laènnyè.

Topic: technology
Masarakat banyak nyang manpaatin plêsiran kê Kêpulauan Sêribu, Jakarta, wayah akhir pêkan. Buat kê Kêpulauan Sêribu, êlu bisè ngêgunèin transportasi kapal nyang bêrangkat dari duè têmpat, yakni Pêlabuhan Kali Adêm, Muara Angkè, atau Pêlabuhan Marina, Ancol. Sayangnyè, Pêlabuhan Marina tibang adè speedboat nyang hargènyè lêbih mahal dari pêrahu laèn, tapi kêlêbihannyè waktu têmpuhnyè lêbih gasik. Buat nyang mao hèmat, mênding naèk dari Pêlabuhan Kali Adêm karna hargè kapalnyè lêbih murèh, bahkan Dinas Pêrhubungan Jakarta udèh ngopêrasiin êmpat kapal baru sêjak 3 Sèptèmbêr 2022 lalu buat ngêlayanin pênumpang dari Pêlabuhan Kali Adêm kê Kêpulauan Sêribu dan sêbaliknyè. Nah, bisè noh dicobè naèk Kapal Sonar 1, 2, 3, atau 4 dari Pêlabuhan Kali Adêm. Masing-masing kapal bisè nambung kapasitas 50 pênumpang.

Topic: leisures
Ngêlancong dèwèkan cukup diminatin bêjibun orang karna bisè ngasih pêngalaman amè pêlajaran, têrutamè dalêm ngênalin diri dèwèk. Buat êlu nyang biasè ngêlancong dèwèkan, hotèl kapsul adalah pilihan nyang têpat. Êni adalah konsèp hotèl nyang nyêdièin ruang-ruang pangkèng nyang sêdêrhanè dan banyak dalêm atu bangunan. Dibilang 'kapsul' karna hotèl êni punyè bêntuk nyang nyêrupèin kapsul, yakni ruangan pangkèng nyang tibang sêbatês kasur buat molor. Ukuran pangkèng nyang kêcit, hargè nyang têrjangkau, amè pasilitas nyang cukup buat diri dèwèk ngêjè hotèl kapsul banyak dipilih pêlancong dèwèkan. Êlu bisè maksimalin pêngalaman jalan-jalan jadi lêbih baèk dêngan ngêmêrtimbangin kênyamanan, hargè, amè lokasi hotèl kapsul nyang têpat.

Topic: leisures
Jajanan kue tradisional dari Betawi emang dikenal rasenye nyang sedep ama tampilannye nyang cakep. Keunikan bentuk ama tampilannye ngebikin orang demen ama kue tradisional dari Betawi, salah atunye kue pepe. Kue pepe punye tampilan nyang mirip kaye kue lapis. Bedanye, kue pepe dibikin dari adonan tepung sagu nyang dimasak pake santen ama gula nyang ngejadiin tekstur kue eni jadi pulen ama kenyel. Adonan eni dibagi jadi beberape warne, trus dikukus selapis-selapis. Rasenye manis gurih, ama teksturnye nyang pulen ama kenyel. Kue pepe banyak dipake buat sesajian di acare-acare tradisional Betawi, ama jadi kue hantaran lamaran ama kryaan kawinan. Kue eni ngeresepin amet diliatnye karne lapisan-lapisannye rapet ama warna-warni nyang rame.

Topic: food & beverages
Wisata curug Cilember ntu rupanye kawasan wisata yang memiliki tujuh air terjun atau curug yang letaknye di titik yang berbeda namun dengan jaraknye yang tidak terlalu jauh, ya ntu antara 150 sampai 450 meter. Curug Cilember ntu sebenernye memiliki satu sumber mata air yang kemudian terpecah dan mengalir menuju tujuh air terjun atau curug dengan ketinggiannye yang berbeda. Hampir seluruh curugnye memiliki area kolam di bawah alirannye sehingga dapat dimanfaatkan wisatawannye untuk berenang dan bermain air di lokasi tersebut. Masing-masing curug di kawasan wisata ntu diberi nama sesuai nomor urut dari jumlah air terjun yang ada. Curug pertama atau 1 adalah curug yang terletak di posisinye paling tinggi dan paling jauh dengan lokasi pintu masuk kawasan wisata ntu. Sebaliknye curug tujuh atau 7 terletak di dekat pintu masuk dan paling mudah dijangkau, sehingga bejibun wisatawannye yang lebih memilih lokasi air terjun ketujuh ini.

Topic: leisures
Dalam perspektif Al Quran, kedua hal tersebut tidak ada yang lebih utama, tidak ada yang kebih didahulukan dan tidak ada yang perlu dikerjakan. Sebab tidak ada perintah Allah untuk mengorbankan hewan apapun juga di diluar Mekkah selama musim haji dan diluar musim haji dimanapun juga. Ini murni praktek ritual warisan kaum pagan yang dimasukkan kedalam Islam. Ber-Qurban telah diperintahkan Allah untuk menjamu tamu Allah dan orang orang miskin selama musim Haji, dan hanya terjadi di Mekkah, saat pelaksanaan Haji. Dan itu pun yang dikorbankan adalah Unta (Al-budna) bukan kambeng atau domba. Kalau cuma kambeng atau domba mah bukan berkurban (lantaran relatif murah) itu lah sebabnya mengapa unta telah ditetapkan sebagai simbol pengabdian kepada Allah.

Topic: religion
Sabtu ama Minggu, biasanya emang kagak masak. Sabtu ini keluarga ke tempat makan. Nyari tempat yang deket-deket rumah aja. Malem minggu rame banget. Jadi, saya ama keluarga dateng abis solat johor. Parkirannya udah penuh dikerubunin mobil ama motor, tapi gandaran yang kita bawa masih bisa masuk. Depan gerbang udah ada dua abang-abang yang markirin mobil ama beresin motor yang semrawut posisinya. Kagak lama turun dari gandaran, keliatan tulisan Saung Kurnia. Iya, itu nama restorannya. Pas kita masuk, ada satu orang laki yang nyambut, terus ngasih buku menu. Kita langsung duduk di tempat yang udah ditunjukkin sama abang-abang yang tadi nyambut sambil liat-liat sekitaran.

Topic: food & beverages
Media sosial sekarang udeh beralih fungsinye, orang-orang udeh pada pake media sosial buat pamer. Sedangkan kite tau kite gaboleh pamer apalagi sombong ama apa nyang kite punya. Sebenernya kalo kite dititipin harta, itu ujian buka kite. Kaya nyang ada di Al-quran tentang kisah Qorun. Qorun tadinye orang nyang sholeh, tapi pas dikasih kekayaan ama Allah SWT Qorun jadi sombong ama takabur. Qorun punya harta nyang berlimpah ruah, karna hartanya die ngerasa kaga butuh siapa-siapa lagi. Qorun juga anggep harta nyabg dia punya tuh gara-gara die pinter bukan semata-mata karena Allah. Watak Qorun udeh berlebihan, jadi Qorun ditenggelemin tuh ama harta-hartanye.

Topic: religion
Hobi entu adalah aktivitas yang bikin seneng. Bisa dikate hobi entu pas individu ade minat dan antusias pas jalaninnye. Pas lagi laksanain hobi, kagak jarang waktu kerasa cepet bener berlalu soalnye kegiatan yang dilakuin entu kerasa nyenengin bener. Ade beragam hobi di dunia enih. Misalnye entu hobi analisis data. Entu hobi bisa bantu buat nyelesain games yang ade kaitannye sama analisis data, misalnye entu Sudoku. Nah hobi satu enih bisa elu asah lagi pas kuliah. Hobi satu entu bisa nuntun elu kalo kuliah, misalnye kuliah di jurusan Hubungan Internasional, Sosiologi, Psikologi, Arkeologi, dan ade banyak jurusan laennye yang bikin hobi analisis data elu jadi berguna dan terasah bener.

Topic: leisures
Selaen salat 5 waktu dan aktivitas harian laennye, tiap hari aye punya aktivitas ibadah laennye yang disebut sebagai zikir pagi dan petang. Tiap hari pas pagi aye bangun buat salat Subuh, aye ngelakuin zikir setelah salat Subuh, abis entu aye zikir lagi yang dikate sebagai zikir pagi. Terus pas sore, setelah azan salat Ashar, aye salat Ashar, zikir setelah salat ashar, dan abis entu aye zikir lagi yang dikate sebagai zikir petang. Setiap harinye aye selalu berusaha buat ngelaksanain aktivitas ibadah agamanye aye yang satu entu, alias zikir pagi dan zikir sore. Jadi di agamanye aye, ya entu Islam, selaen ade salat wajib 5 waktu tiap harinye, aye ade ibadah rutin laen tiap harinye yang disebut sebagai zikir pagi dan zikir sore.

Topic: religion
Bukan cuma centong aje yang ade bahan kadungan berbahayanye, ada macem-macem lagi tuh peralatan masak nyang sebenernya bahaya kalo kite gunain. Pertama ade nyang namanye teflon, telfon nyatanye bahaya kalo karna ada bahan antilengketnye. Ada cara biar antilengketnya itu kaga ngelupas, jadi jangan gunain teflon ama codet bahannya logam. Satu lagi nyang mesti diperhatiin juga jangan gunain teflon ama suhu di atas 300 derajat celcius. Alat dapur laen yang teryate bahaya kalo digunain tuh ade nyang namanye talenan, nah teryata tuh talenan bisa jadi sarang berkembang biaknya bakteri. Jadi ada baenya kita jangan cuma punya satu talenan, sekiranya punye tiga dah buat sayur, buah, ama daging.

Topic: food & beverages
Ponsel saat ini udeh menjamur diberbagai macem lapisan masyarakat, tua muda sekarang udeh pade punya ponsel. Selain kecanggihannye yang bikin silau mate orang-orang. Sebenernye bentuk kecanggihan zaman ini memiliki beberapa dampak negatif khusunye buat bocah. Dampak negatifnye ya ntu, mengganggu perkembangannye anak, dengan canggihnye fitur-fitur yang tersedia di hand phone (HP) seperti : kamera, permainan (games) akan mengganggu remaja dalam menerima pelajaran di sekolah/di kampus. Kagak jarang mereka disibukkannye dengan menerima panggilan, sms, miscall dari teman mereka bahkan dari keluarga mereka sendiri. Lebih parah lagi ada yang menggunakan HP untuk mencontek (curang) dalam ujian. Bermain game saat guru/dosen menjelaskan pelajaran dan sebagainye. Kalau hal tersebut dibiarkan, maka generasi yang kita harapkan akan menjadi budak teknologi.

Topic: technology
Saya berpendapat ekstrakurikuler disekolah itu penting, selagi tidak terlalu berlebihan yang dapat menggangu jam belajar. Karna tetap pelajaran yang utama disekolah. Karna dengan adanya ekstrakurikuler disekolah anak” dapat mengembangkan bakatnya yang ada dibidang akademik maupun non akademik. Bahkan banyak atlit” profesional yang mulanya mencari bakat yang terpendam dalam dirinya dari ekstrakurikuler disekolah. Ekstrakurikuler juga dapat menumbuhkan jiwa berorganisasi dalam diri. Karna disana kita berinteraksi dengan yang lain. Tetapi tetap dengan catatan ekstrakurikuler tidak menggangu jam pembelajaran. Karena ekskul adalah kesempatan untuk belajar di luar ruang kelas. Banyak hal yang bisa dipelajari di luar ruangan. Banyak hal yang bisa dipelajari diluar dari buku. Dan itu bisa jauh lebih seru kalau serius menjalaninya

Topic: sports
Salèh atu gim paporit ayè adalah Ballance. Dulu  jaman SMP ayè sêring bangêt maènin êni di komputêr sêpulang sêkola. Ballance adalah pêrmaènan pidio têka-têki 3D buat Microsoft Windows. Gim êni dikembangin amè studio gim asal Jèrman, yakni Cyparade. Ballance diluncurin amè Atari Europe dan pêrtamè kali rilis di Èropa padè 2 April 2004. Alur pêrmaènannyè mirip amè Marble Madness. Pêmaèn ngontrol bola liwat têtikus amè papan tik di sêpanjang jalur supayè kagak jatoh. Gim êni bêsipat portabêl sêhinggè kitè tibang ngunduh gimnyè dan langsung bisè dijalanin padè komputêr atau lèptop. Ènaknyè lagi, gim êni kagak ngêbutuhin spèsipikasi komputêr atau lèptop nyang tinggi sêhinggè bisè dimaènin padè spèsipikasi têrêndèh sêkali gè.

Topic: technology
Buat orang yang pemilih bakal ribet banget emang buat urusan makanan. Ada makanan yang didemenin, dimakan terus ampe bosen. Ada juga makanan yang digedekin ampe ngeliatnya aja ogah. Kita ngomongin makanan yang didemenin dulu, biar kagak ngerusak selera. Makanan ini dari Cina. Namanya dimsum. Senernya mirip ama somay, soalnya bahan-bahannya mirip ama somay ikan. Bisa dikata somay juga, sih, tapi somay ayam. Soalnya, bahannya dari ayam. Dimsum ini, bentukannya lebih padet, kagak lembek kaya somay ikan. Kenyel gitu, jadi kagak terlalu enek walopun dimakan banyak. Apalagi, kalo pake saos sambel yang pas. Warna saosnya kagak terlalu merah, terus kagak terlalu encer. Udah mantep banget dimakan ama keluarga rame-rame.

Topic: food & beverages
Kalo dibilang gugup, Doel, mah, gugup bangat! Masup ke kategori grogi juge bise enih, mah, soalnye badan die geter-geter lucu gimane gituh. Jadi, ceritanye, ari enih Doel resmi kerja ari petame di sala atu kantor di Jakarte. Deket rume, sih, naek bajaj sekali juge nyampe. Cuman, gegara dari dulu kagak pernah ade urusan ke kantor-kantor ginih, Doel jadi sala tingkah ndiri. Die naek ke kantornye di lantae 3. Untung kagak tinggi-tinggi amet, batinnye. Begitu nyampe, die disape ame resepsionis nyang keknya, mah, belon apal Doel enih siape. Abis jelasin die sape, akhirnye Doel dianter ke meja kerjanye. Begitu masup ke ruang kerja, kesan petame nyang Doel dapet, orang-orang di sinih pade serius bangat. Semue mukenye deket bangat ame komputer kantor. Keknye gegara lagi meriksa data, biar kagak ade nyang sala. Doel jadi betekad mao kek mereka juge. Kagak lame die duduk, HRD kantor ame superpisor divisinye, nyang udeh ketemu Doel pas interpiu user, nyamperin die terus ngejelasin jobdesc Doel buat ari ntu dan selanjutnye ngapaen aje. Doel ngangguk-ngangguk ngarti, terus mulae resmi bekerja sebage pekerjaan kantoran ari ntu!

Topic: business
Mengajarkan anak kite untuk berpuasa kagak gampang. Terdapat seabrek-abrek masalah yang bakalan kite dan oleh orang tua lainnye bakalan temuin, saat mengajarkan anak berpuasa. Bahkan, kagak jarang masalah yang terjadi berasal dari sikap orang tua yang separuh hati dalam mengajar anak ntu buat berpuasa. Melakukan stimulasi terhadap anak sejak kecil ntu sangat penting dilakukannye oleh orang tua supaya menjadi bekal untuk anak tumbuh dengan karakter positif dalam hal religius atau agama. Jadi kalo udeh kite ajarin ntu anak puasa dengan mencontohkan diri kite sendiri pasti si anak bakalan ngikutin, walaupun nanti diluarannye di sekolahan atau di kantornye pade banyak yang kaga puasa kite tetep kuat InsyaAllah buat puasa karena udeh kebiasa dari kecil.

Topic: religion
Kalo lebaran tuh biasanya kite pada ngumpul di rumah Nenek kite. Makanan trus kue nyang udeh dibikin bareng di tero sono. Kan Nenek aye itu udeh nyang paling tua, jadi tamunya tuh banyak banget kaga keitung dah, lebaran tuh bisa ampe 3 hari karna saking banyaknye keluarga. Nah jadi kite kaga perlu muter tuh keliling ke rumah sodara-sodara, soalnye tinggal ngeejedog bae di rumah nanti juga pada dateng. Stock kue, makanan, minuman khas Betawi tuh ade, belon lagi kalo ada tamu nyang pake repot bawa tentengan, ya kaga abis - abis tuh makanan. Biasanye kalo makanan udeh banyak gitu bakal dibagiin tuh ke orang sekitar, kebeneran banyak anak nyang ngekos, jadi nyang kaga pulang kampung bisa rasain lebaran gitu.

Topic: religion
Rumah Nenek aye kebetulan masih kentel tuh nuansa Betawinye. Karna belom dikasih rejeki buat bangun rumah nyang mirip kaya gitu ya ada baenya kite rawat tuh apa nyang udeh ada. Pasti pan perlu banyam renovasi karna udeh lama banget tuh rumah berdiri. Cuma kalo emang tujuannye bae, bakal ada tujuan nyang bae kok. Sekarang rumah Nenek udeh jadi tempat ngumpul keluarga, nah kalo lagi ngumpul tuh suka keinget jaman dulu, ya walaupun kaga sama tapi keinget dah dikit-dikit. Harga nyang kaga bakal kite bisa beli ya itu, kenangan nyang udeh dilewatin. Jadi, ada baenya dah simpen rapi-rapi kenangan nyang ada supaga kite inget selalu orang-orang dulu kite.

Topic: culture & heritage
Dahulu di sebuah dusun nelayan, tepatnye di Sumatra Barat, hiduplah seorang anak laki-laki bernama Malin Kundang. Die tinggal bersama ibundanye, Mande Rubayah. Sang ayah telah lama pergi meninggalkan ibu, dan anak semata wayangnye ntu. Malin tumbuh menjadi anak yang cerdas, dan pemberani, tapi sedikit nakal. Mereka hidup serba kekurangan. Hingga suatu ketika saat Malin beranjak dewasa, ia berpikir untuk mencari peruntungan di negeri seberang. Dengan harapannye nantinye saat kembali ke kampung halaman, ia sudah menjadi saudagar kaya raya. Malin tertarik dengan ajakan seorang nahkoda kapal dagang yang dulunye miskin sekarang sudah menjadi seorang yang kaya raya. Tekadnye semakin kuat, Malin meminta izin kepada ibundanye. Mande Rubayah sempat tidak setuju dengan keinginan anaknye ntu, tetapi karena Malin terus mendesak akhirnye ia mengizinkannye. Setelah sukses Malin dateng ke kampungnye, tapi siape nyangka, die berubah jadi sombong sampe kaga mau ngenalin emaknye. Melihat tingkah Malin yang congkak di depan istrinye ntu, Mande Rubayah sangat sakit hati. Ia melihat kapal anaknye yang bertolak dari pantai, sambil berdoa dalam hatinye agar Tuhan menghukum anaknye. Kagak lama setelah kapal itu bertolak, badai pun datang. Air laut yang bergelora menerjang dan membanting kapal besar yang sangat megah tersebut. Bangkai kapal berhamburan beserta segala isinya. Setelah kapal ntu hancur, badai pun reda. Selain serpihan pecahan kapal, di pantai itu terlihat ada sebuah batu karang yang mirip dengan sosok Malin yang sedang bersimpuh. Pesan moral yang tersirat di dalam ceritanye ntu tentang kewajiban anak untuk menghormati, menghargai, dan berbakti kepada orang tuanye.

Topic: culture & heritage
Elu tau kamera digital kan? Udeh pernah make entu kamera? Atau udeh punya? Atau baru mau beli? Nah sebelom beli, elu kudu tau beberape hal dulu tentang entu kamera. Kamera digital entu banyak bener kelebihannye, mulai dari bisa liat hasil foto tanpa kudu dicetak dulu, bisa foto ulang tanpa ngeluarin biaya lebih, ngegunainnye gampang, bisa dikirim lewat chat dan laennye, bisa disimpen secara permanen selama kagak ada eror, dan ramah lingkungan. Tapi tetep aje pasti ade kekurangannye. Kekurangan kamera digital entu; lebih mahal, kudu punya batre cadangan, dan ada noise serta artifac buat gambar yang ISO-nye tinggi. Entu die beberape hal tentang kamera digital.

Topic: technology
Kagak adè sêorang gè ngêtauin apè nyang bakal têrjadi di kêmudian ari. Mungkin ajè ari êni êlu dalêm kêadèan baèk, tapi apè êlu bisè ngêjamin kondisi ntu bakal têtêp baèk di kêmudian ari? Ntulah pêntingnyè ngêmilikin danè darurat. Badèi pandêmi nyang datêng tanpè disangkè-sangkè èmang bêdampak paling bêrat bagi kêuangan nyang têpo. Mêrèka nyang kagak ngêmilikin danè darurat bakal têrpuruk lêbih gasik wayah ngêdadak kêilangan gawèan. Danè darurat adalah duit nyang disisihin pêranti kêjadian kagak kêdugè dalêm idup kayak kêcêlakèan, kêrusakan rumèh, ampè pêmutusan hubungan kerja. Ampè wayah êni, masing banyak orang nyang salèh ngartiin danè darurat sêbagè tabungan, padahal danè darurat kagak dipêruntukin buat tujuan kêuangan têrtêntu amè tibang bisè digunèin pêranti kêpêrluan nyang sipatnyè ngêdadak amè ngêdêsêk. 

Topic: slice of life
Jaman sekarang, bejibun banget jajanan. Kalo kita mau keluar rumah atawa malah lewat internet udah banyak banget jajanan yang bebas kita pilih. Kadang ada makanan atawa minuman yang emang bakal tetep jalan dagangannya itu ampe ke depannya. Ada juga makanan minuman yang emang musiman aja. Kalo lagi musim, rame banget yang dagangin ama yang beli juga. Cuman, sepan-sepan orang makan begituan yang musiman itu lama-lama bosen juga. Akhirnya, dagangannya sepi lagi. Abis itu, ganti musim lagi makanan ama minumannya. Orang yang bisa ngeliat peluang ampe ke depan bakalan tau mana yang kira-kira bisa tahan lama ama mana yang cuma musiman doang. Jadi, kudu baek-baek juga liat kondisi kalo mau dagang makanan minuman musiman begini.

Topic: business
Selaen staycation aye ama laki aye tuh demen tuh jalan-jalan kalo besoknye libur. Jalan-jalan aja kaga harus mampir kemana gitu, tapi paling cuman jajan dipinggir jalan tuh sambil liat jalanan Jakarta. Kaya gitu aje kite tuh udeh bisa ngilangin stres karna aye ama laki aye kan semenjak abis pandemi jadi gencer kerja dari rumah. Awalnye si resep ye kerja dari rumah karna bisa ngapain aje kaga perlu stres kena macet di jalanan. Eh lama-lama kite stress kerja di rumah aje kaga keluar ke mana-mana. Jadi, kebanyakan kerja di rumah eh malah stres pengen keluar dari rumah biar liat jalanan di luar.

Topic: slice of life